argusfasan
Store norske leksikon,Biologi,Dyreriket,Ryggstrengdyr,Virveldyr,Fugler,Hønsefugler,Fasanfamilien,Argusianus
Argusfasan er en fugleart i fasanfamilien. Den blir opptil 1,8 meter lang, derav halen på 1,2 meter. Hannen har svært lange armsvingfjær med øyelignende flekker. Under kurtisen slår den opp vingene, nesten som en påfugl, bortsett fra at sistnevnte slår opp stjerten. Hunnen er mindre og uanselig i fargene.
Argusfasanen ble navnsatt av Carl Von Linné. Han ga den navnet på grunn av alle de øyeliknende flekkene på vingene. Argus var en kjempe med hundre øyne i gresk mytologi. Med alle sine øyne kunne han se overalt, derav uttrykket argusøyne.Argusfasanen forekommer på Malakkahalvøya og på Sumatra og Borneo. Den er listet som sårbar på den internasjonale rødlisten over truede arter. Den er ettertraktet som rasefjærfe, men er vanskelig å få til i oppdrett. Les mer i Store norske leksikon fasanfamilien